ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036276

ขอให้พิจารณาติดตั้งแท่งแบริเออร์ปูน แทนการติดตั้งเสาล้มลุกจราจรสีส้ม ของโครงการก่อสร้างอุโมงค์ระบายน้ำคลองทวีวัฒนา บริเวณคอขวด ถนนเลียบคลองทวีวัฒนา-เพชรเกษม แขวงทวีวัฒนา เขตทวีวัฒนา กรุงเทพมหานคร จุดสังเกตทางด้านซ้ายมือเป็นพื้นที่ป่า และอยู่ใกล้ป้ายชื่อโครงการสีดำ เนื่องจากตั้งแต่วันที่ 15 พฤษภาคม 2566 จนถึงปัจจุบันวันที่ 11 กันยายน 2566 ผู้ร้องสัญจรโดยใช้เส้นทางดังกล่าวเป็นประจำทุกวัน ตั้งแต่ช่วงก่อนเวลา 06.00 น. ไปจนถึงเวลาประมาณ 23.00 น. และพบเห็นโครงการก่อสร้างอุโมงค์ระบายน้ำคลองทวีวัฒนา ซึ่งมีติดตั้งเสาล้มลุกจราจรสีส้ม ลักษณะเป็นแบบพลาสติก ระยะทางประมาณ 500 เมตร แต่ถนนดังกล่าวมีลักษณะคับแคบ 1 ช่องทางการจราจร (บันทึกข้อมูลตามผู้ร้องแจ้ง) เกรงว่าอาจจะเกิดอุบัติเหตุต่อประชาชนในพื้นที่ได้ จึงประสงค์ให้ปรับเปลี่ยนจากการติดตั้งเสาล้มลุกจราจรสีส้ม ให้นำแท่งแบริเออร์ปูนมาติดตั้งแทน เพื่อป้องการผู้ขับขี่รถจักรยานยนต์ย้อนทิศทางการจราจร และป้องกันปัญหาการจราจรติดขัด และเพื่อความปลอดภัยของประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)

// (แจ้งข้อมูลเพิ่มเติม 12/09/2566) แจ้งข้อมูลเพิ่มเติม บริเวณโครงการก่อสร้างอุโมงค์ระบายน้ำคลองทวีวัฒนาบริเวณคอขวด (สำนักการระบายน้ำกรุงเทพมหานคร) ถนนเลียบคลองทวีวัฒนา-เพชรเกษม แขวงทวีวัฒนา เขตทวีวัฒนา กรุงเทพมหานคร จุดสังเกตบริเวณดังกล่าวทางด้านซ้ายมือเป็นพื้นที่ป่า และอยู่ใกล้ป้ายชื่อโครงการสีดำ ซึ่งมีการระบุโครงการก่อสร้างตั้งแต่วันที่ 15 พฤษภาคม 2565 - 30 พฤศจิกายน 2567 (ป้ายสีเขียว) ซึ่งจากป้ายโครงการรวมระยะทางประมาณ 500 เมตรที่มีการนำเสาล้มลุกจราจรสีส้มมาวางไว้ เสาล้มลุกจราจรสีส้มลักษณะเป็นแบบพลาสติก ความสูงประมาณ 75 เซนติเมตร เส้นผ่าศูนย์กลาง 7 เซนติเมตร น้ำหนัก 0.7 กรัม แต่จากการดำเนินโครงการนั้นบริเวณใกล้เคียงยังมีโครงการก่อสร้างถนนแยกเพชรเกษม-คลองทวีวัฒนา มีการดำเนินโครงการตั้งแต่วันที่ 15 พฤศจิกายน 2565 และระบุว่าสิ้นสุดวันที่ 30 เมษายน 2566 เช่นเดียวกันแต่ปัจจุบันโครงการดังกล่าวยังไม่แล้วเสร็จ ซึ่งมีบริษัทที่รับผิดชอบเป็นของบริษัทซิโน-ไทย จากการที่ก่อสร้างโครงการถนนยังไม่แล้วเสร็จทำให้ประชาชนที่ใช้เส้นทางในพื้นที่ดังกล่าวได้รับความเดือดร้อนเป็นอย่างมาก เพราะถนนเส้นดังกล่าวเป็นถนน 2 เส้นทางจราจร แต่ปัจจุบันมีการปิดเพื่อดำเนินการก่อสร้างจึงทำให้เหลือเพียง 1 ช่องทางจราจรเท่านั้น จึงทำให้มีรถจักรยานยนต์กระทำความผิดโดยขับรถย้อนศร ซึ่งจะวิ่งเข้ามาทางด้านซ้ายมือ โดยจะทำให้รถที่วิ่งมาตามเส้นทางที่ถูกกฎโดยเฉพาะรถยนต์เกิดการสูญเสียการทรงตัว และอาจจะก่อให้เกิดอุบัติเหตุได้ ซึ่งประสบปัญหามาตั้งแต่การดำเนินการโครงการในช่วงวันที่ 16 พฤษภาคม 2565 จึงประสงค์ให้ทางหน่วยงานเข้ามาดำเนินการแก้ไขปัญหาดังกล่าวเพื่อเป็นการป้องกันปัญหาการจราจรและสร้างความปลอดภัยในการใช้รถใช้ถนนของประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata